Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
MULTICAL® 603 anvender tidsbaseret integration, hvilket betyder, at beregningerne af opsummeret volumen og energi foretages med et fast, eller variabelt, tidsinterval. Tidsintervallet er konfigurerbart via L-koden og er uafhængigt af vandets hastighed. Vær opmærksom på, at valget af integrationsmode, i kombination med valg af forsyning, definerer målerens batterilevetid. Se afsnit 10.3 om målerens batterilevetid.Det er muligt at vælge mellem syv integrationsmodi; fire modi, hvor målerens display forbliver tændt, og tre modi, hvor målerens display slukkes 8 min. efter seneste registrerede tastetryk (4 min. efter seneste registrerede tastetryk returnerer måleren til den første primærvisning, og efter yderligere 4 min. slukkes displayet). I perioden, hvor displayet er slukket, vil et displaysegment blinke med 30 sekunders interval for at vise, at måleren er aktiv (”heart beat”- indikation).